ปกติจะกินที่สาขาปั๊มเอสโซ่ กาญจนาภิเษก แต่วันนี้จะไปกินตอนมืด ๆ คุ้น ๆ ว่าเคยขับรถผ่านสาขานี้ตอนกลางคืนเห็นยังเปิดขายอยู่ เลยลองเข้าไปหาเฟสบุคของสาขานี้ดูเห็นว่าปิด 3 ทุ่ม เลย inbox ไปถามเวลาปิดร้าน ต้องขอชมความใส่ใจ ตอบกลับมาอย่างรวดเร็ว 

วาขานี้ที่นั่งไม่เยอะมาก แต่นั่งสบายไม่อึดอัด นั่งหลังชนกันเหมือนสาขาปั๊มเอสโซ่ เจ้าของร้านด็อัธยาศัยดี ดูใส่ใจลูกค้า ส่วนรสชาติก็ใกล้เคียงกัน แต่รู้สึกว่าสาขานี้ความเผ็ดจะน้อยกว่าหน่อย แต่ก็ดีสำหรับผมที่ไม่กินเผ็ดมาก ส่วนอาหารอื่น ๆ นอกจากก๋วยเตี๋ยว สาขานี้มีเยอะดีครับทั้งของคาว และของหวาน ของหวานที่แนะนำเป็นเฉาก๊วยนมสดครับ ส่วนก๋วยเตี๋ยวต้มยำเส้นบัหมี่แบบแบนอร่อยกลมกล่อม ส่วนเล้งนี่ใครชอบกินแบบเผ็ดสั่งแซบไปเลยครับ ผมเคยกินทีนึงเผ็ดจนกินต่อไม่ไหว ขอสั่งแบบจืดแล้วมาจิ้มน้ำจิ้มเอาดีกว่า ส่วนน้ำซุปหวานหอมดีครับ